Kombe la Mataifa ya Afrika
katika shindano la 1968 ilibidi mpango wa mchuano huo ubadilike na kuongeza  hadi timu 8 zitakazo faulu kati ya  timu 22 zilizofaulu katika raundi ya hapo awali.  Timu zilizofaulu ziligawanyishwa katika makundi mawili kila kundi likiwa na timu nne ambazo zilicheza michezo ya mizunguko ambapo timu mbili bora zaidi katika kila kundi  zilifaulu katika nusu fainali.Mfumo huu uliendelea kutumika katika fainali hadi mwaka wa 1992.   Jamhuri ya Kidemokrasia ya Kongo iliweza kushinda baada ya kuwachapa Ghana. Kuanzia mwaka wa 1968 shindano hili limekuwa likitendeka baada ya miaka miwili katika miaka iliyo sawa.  Mchezaji wa mbele wa Ivory Coast, Laurent Pokou aliongoza kwa mabao katika  michuano ya 1968 na 1970 kwa mabao sita mwaka wa  1968 na mabao nane katika mwaka wa 1970  na kuwa na mabao 14 kwa jumla na kushikilia  rekodi  kwa muda hadi 2008. Shindano hili liliweza kuonyehwa katika runinga mara ya kwanza  mwaka wa 1970 likiwa  nchini Sudan, ambayo iliweza kuchukua taji baaada ya kuwashinda Ghana- iliyokuwa ikicheza  fainaili ya nne  mfululizo.